**SINTEZA**

**obiecțiilor și propunerilor (recomandărilor) la**

***proiectul hotărârii Guvernului cu privire la ajutorul umanitar* *extern acordat Republicii Moldova***

***(număr unic 635/MAI/2023)***

|  |  |  |
| --- | --- | --- |
| **Participantul la avizare (expertizare)/consultare publică** | **Conținutul obiecției/propunerii (recomandării)** | **Argumentarea autorului proiectului** |
| **Ministerul Afacerilor Externe și Integrării Europene**  (Nr. DI/3/041-9016 din 07.08.2023) | **Lipsă de obiecții și propuneri** |  |
| **Ministerul Muncii și Protecției Sociale**  (Nr. 18/3154 din 14.08.2023) | Pct. 2 din proiectul hotărârii, va fi expus în redacție nouă după cum urmează:  ,,**2.** Ministerul Agriculturii și Industriei Alimentare, prin intermediul Agenției de Intervenție și Plăți pentru Agricultură, va stabili cantitatea eligibilă de motorină pentru fiecare producător agricol solicitant de ajutor umanitar, în baza cererilor acestora depuse la Agenția de Intervenție și Plăți pentru Agricultură, și va prezenta Comisiei interdepartamentale pentru ajutoarele umanitare proiectele de decizii de repartizare a ajutorului umanitar extern.”.  Totodată, pct. 2 se va completa cu pct. 21 cu următorul cuprins:  ,,**21.** Distribuirea ajutorului umanitar se va efectua în baza deciziei Comisiei interdepartamentale pentru ajutoarele umanitare.”.  Completările date sânt necesare deoarece Comisia interdepartamentală pentru ajutoarele umanitare dispune doar de competențe în materie de examinare generală și coordonare, ci nu de evaluare/atestare. Astfel, Comisia nu poate da apreciere cererilor de acordare a ajutorului umanitar cu bunuri specifice și/sau referitoare la domenii de activitate supuse reglementării/supravegherii de către alte autorități/instituții de specialitate, conform competenței acestora. | **Se acceptă.**  Punctul 2 din proiect a fost expus în redacția propusă.  **Se acceptă.**  Norma propusă a fost inclusă în proiect, ca conținut al punctului 3.  Urmare includerii acesteia a fost modificată numerotarea punctelor. |
| **Ministerul Justiției**  (Nr. 04/1-7464 din 16.08.2023) | În temeiul dispozițiilor Legii nr. 1491/2002 cu privire la ajutoarele umanitare acordate Republicii Moldova, potrivit căruia ajutoarele umanitare reprezintă ajutoare nominative gratuite, în denumirea proiectului se constată inutilitatea textului „ , cu titlu gratuit, ” și, respectiv, se recomandă a fi exclus.  Totodată, se va revedea sintagma „beneficiari finali” prin prisma Legii nr. 1491/2002, în măsura în care actul normativ nominalizat operează cu noțiunea de „beneficiari de ajutoare umanitare” (a se vedea pct. 7, 8 și 9).    Pct. 8 conform căruia „Eliberarea ajutorului umanitar către beneficiarii finali se va efectua din punctul de păstrare al acestuia, în baza graficului elaborat de către Agenția Rezerve Materiale” dublează prevederile pct. 4 sbp. 2) și 3).  Formula de atestare a autenticității actului normativ, se va revizui prin prisma art. 36 alin. (2) din Legea nr. 136/2017 cu privire la Guvern care stabilește că hotărârile se contrasemnează de miniștrii care au obligația punerii în aplicare a acestora și/sau care sunt responsabili de domeniile de activitate care intră parțial sau integral în obiectul de reglementare al actului contrasemnat. Astfel, lista contrasemnatarilor se va completa cu ministrul muncii și protecției sociale. | **Se acceptă.**  Textul „ , cu titlu gratuit,” din denumirea proiectului a fost exclus.  Astfel, urmare modificării operate, denumirea proiectului va avea următorul cuprins: *„cu privire la ajutorul umanitar extern acordat Republicii Moldova”.*  **Se acceptă parțial.**  Urmare acceptării propunerii Ministerului Muncii Protecției Sociale de a completa proiectul cu un punct nou, numerotarea punctelor a fost modificată.  Astfel, punctele 7, 8 și 9 au devenit punctele 8, 9 și 10.  Sintagma „beneficiarii finali” din cuprinsul proiectului pct. 8 (fostul 7) a fost substituită cu sintagma „beneficiari de ajutor umanitar”.  La pct. 9 și 10 (fostele 8 și 9), întru evitarea repetărilor cuvintelor „de ajutor umanitar” s-a menținut doar cuvântul „beneficiari”.  Urmare modificărilor operate, punctele 8 și 9 au foste expuse în următoarea redacție:  „**9.** Eliberarea ajutorului umanitar către beneficiari se va efectua din punctul de păstrare al acestuia, în baza graficului elaborat de către Agenția Rezerve Materiale.  **10.** Cheltuielile de transport pentru recepționarea ajutorului umanitar de către beneficiari, de la punctul de păstrare, vor fi suportate din surse proprii ale acestora.”.  **Se acceptă parțial.**  Punctul 4 (în numerotarea actuală – punctul 5) enumeră acțiunile Agenției Rezerve Materiale din subordinea Ministerului Afacerilor Interne care urmează a fi întreprinse în vederea recepționării și eliberării ajutorului umanitar.  Pentru a evita ambiguitatea prevederilor, în punctul 8 subpunctul 1) (în numerotarea actuală – punctul 9), s-au exclus cuvintele „către beneficiarii finali”, acesta fiind expus în următoarea redacție: „1) va prezenta Agenției Rezerve Materiale lista beneficiarilor de ajutor umanitar, în vederea elaborării graficului de eliberare a produsului energetic;”.  **Se acceptă.**  Lista contrasemnatarilor a fost completată cu ministrul muncii și protecției sociale. |
| **Ministerul Infrastructurii și Dezvoltării Regionale**  (Nr. 21-4322 din 18.08.2023) | **Lipsă de obiecții și propuneri** |  |
| **Ministerul Agriculturii și Industriei Alimentare**  (Nr. 21-03/2571) | **Lipsă de obiecții și propuneri** |  |
| **Ministerul Finanțelor**  (Nr. 07/4-03/360/1221 din 17.08.2023) | Ministerul Finanțelor a examinat proiectul de hotărâre cu privire la ajutorul umanitar extern, cu titlu gratuit, acordat Republicii Moldova (număr unic 635/MAI/2023), și în limitele competențelor funcționale comunică lipsă de obiecții.  Totodată, la pct.5 din proiectul de hotărâre se propune substituirea cifrei „1 000000 de lei” cu cifra „1 000,0 mii lei”. | **Se acceptă.**  Proiectul a fost redactat conform propunerilor înaintate. Cifra „1 000000” a fost substituită cu „1 000,0”.  Urmare acceptării propunerilor Ministerului Muncii și Protecției Sociale, respectiv completării proiectului cu o prevedere nouă, numerotarea punctelor a fost modificată.  Punctul 5 la care se face referire în avizul Ministerului Finanțelor a devenit punctul 6. |
| **Centrul Național Anticorupție**  (Nr. EHG 23/8996 din 23.08.2023) | În nota informativă se menționează că: „Proiectul a fost elaborat urmare a acceptării ajutorului umanitar sub formă de produs energetic - motorină”. La fel, se menționează în notă că: „Proiectul prevede mecanismul de recepționare a lotului de ajutor umanitar de către Republica Moldova prin îndeplinirea formalităților de trecere a acestuia peste frontiera de stat”. Cu referință la fundamentarea economico-financiară a proiectului în nota informativă se menționează că: Implementarea proiectului impune alocarea, de către Ministerul Finanțelor, Agenției Rezerve III. Concluzia expertizei 3 Materiale din subordinea Ministerului Afacerilor Interne, din fondul de rezervă a Guvernului a mijloacelor financiare în sumă de 1 000,0 lei pentru cheltuielile legate de: - serviciile de broker vamal – 10 000,00 lei; - de evaluare a cantității și calității – 100 000,00 lei; - serviciile de recepționare, de depozitare, păstrare, descărcare, încărcare – 890 000,00 lei. Cheltuielile vor fi finanțate de Ministerul Finanțelor pe măsura primirii documentelor confirmative”.  **În final, menționăm că, în redacția propusă, proiectul nu conține factori de risc care să genereze apariția riscurilor de corupție.** |  |

**Ministru Adrian EFROS**